![Beskrivelse: MC900424162[1]]()**Postpensjonistene i Sør-Trøndelag**

**PROTOKOLL FRA ÅRSMØTE 2. MARS 2017 KL 1130**

**I HORNEMANSGÅRDEN**

Til stede: 39 medlemmer.

Dagsorden for møtet:

1. Åpning.

2. Godkjenning av innkalling og dagsorden

3. Valg av møteleder og sekretær, samt to representanter til å underskive protokollen.

 4. Årsberetning 2016

5, Regnskap 2016 med revisors innberetning.

6. Innkomne forslag.

7. Budsjett 2017.

8. Valg.

9. Avslutning.

**Sak 1: Åpning.**

Leder Arne O. Bendiksvold ønsket alle hjertelig velkommen og spesielt de 2 gjester vi hadde på årsmøtet. Gjester var representant fra postpensjonistene i Nord- Trøndelag, Brit Vestrum Strand og sekretær Jan Dybvik fra Postens Pensjonistforbundet sentralt . Arne opplyste at vi etter årsmøte har vanlig medlemsmøte på samme måte som tidligere år.

.

**Sak 2: Godkjenning av innkalling og dagsorden.**

 Arne O. Bendiksvold gikk gjennom innkalling og dagsorden.

 **Innkalling og dagsorden ble godkjent uten merknader.**

**Sak 3: Valg av møteleder og sekretær, samt 2 representanter til å underskrive protokollen.**

 Etter forslag fra styret ble følgende valgt enstemmig:

  **Møteleder : Arne O. Bendiksvold**

 **Sekretær : Steinar Bjerke.**

 **Underskrive protokollen :**

 **Olav Grotdal og Jon Døsvik**

**Sak 4: Årsberetning 2016**

Møteleder gjennomgikk årsberetningen.

 7 medlemmer var gått bort i løpet av årsmøteperioden, og de ble minnet med 1 minutts stillhet.

 **Årsberetningen enstemmig godkjent.**

**Sak 5: Regnskap for 2016 med revisors innberetning.**

Regnskap ble delt ut til alle på møtet.

Kasserer Ragnhild Langrød gjennomgikk regnskapet for 2016 sammen med utfyllende forklaringer. Overskudd på kr 17 729,52 tilføres egenkapitalen.

 Revisors innberetning opplest og var uten merknader.

 **Regnskapet med revisors innberetning , enstemmig godkjent.**

**Sak 6: Innkomne forslag.**

 Ingen forslag forelå.

**Sak 7: Budsjett 2017.**

 Budsjett delt ut til alle på møtet.

 Kasserer Ragnhild Langrød gjennomgikk budsjettforslaget for 2017.

 **Budsjettforslaget enstemmig godkjent .**

**Sak 8: Valg.**

 Valgkomiteens forslag lagt fram og gjennomgått med utfyllende kommentarer av leder i valgkomiteen, Ragnhild Langrød.

 **Enstemmige valg gav følgende resultat:**

 Leder: Arne O. Bendiksvold – gjenvalg til 2018

 Nestleder: Per Hansen – ny ,valgt for 2017-2019

 Sekretær: Steinar Bjerke – gjenvalg til 2018

 Kasserer: Ragnhild Langrød - gjenvalg til 2019

 Styremedlem: Jorunn Gran – gjenvalg til 2019

 1. varamedlem: Randi Helene Svee - ikke på valg før 2018

 2. varamedlem: Hans Iversen – gjenvalg til 2019

 Revisor: Steinar Skare – gjenvalg til 2018

 Olav Grotdal – ikke på valg før 2018

 Tur- og arrangementskomite:

 Sissel Døsvik – ikke på valg før 2018

 Randi H Svee – ikke på valg før 2018

 Solveig Svensli – gjenvalg til 2018

 Valgkomite: Hans R.Iversen – gjenvalg til 2018

 Svein Otto Wold – gjenvalg til 2018

 Ivar Johnsen - ny ,valgt fram til 2018

 **Sak 9: Avslutning.**

Til slutt takket møteleder Arne alle for positiv deltaking i årsmøtet, og takket for ny tillitt.

Videre møteaktivitet ble deretter avviklet som et medlemsmøte.

…………………………………… ………………………………..

Olav Grotdal (s) Jon Døsvik (s)

Steinar Bjerke

Sekretær

![Beskrivelse: MC900424162[1]]() **POSTPENSJONISTENE I SØR- TRØNDELAG**

**REFERAT FRA MEDLEMSMØTE 2.MARS 2017 KL 1230**

**I HORNEMANNSGÅRDEN**

Medlemsmøte var en fortsettelse av årsmøtet.

Arne refererte at vi har en invitasjon fra Trondheim seniorråd om å delta på et fagseminar 15.mars i Bystyresalen. Styret finner fram til 1-2 som kan delta.

Gjesten fra postpensjonistene i Nord- Trøndelag , Brit Vestrum Strand orienterte litt om aktiviteten i Nord- Trøndelag . De hadde fått bra dekning på mailadresser, mens arbeidet med verving nye medlemmer var mer utfordrende.

Turer har bl.a. vært til Tautra og Namsentunet i Grong. Nestleder Per Hansen ble invitert til årsmøtet. Gave til utlodningen hadde hun også med.

Jan Dybvik fikk ordet til informasjon fra Postens pensjonistforbund sentralt og som også er leder i postpensjonistforbundet i Buskerud.

Pensjonistforeningene gjør et viktig arbeid med å melde inn og følge opp at det blir oppmerksomhet fra Posten ved dødsfall, da Posten/Bring selv ikke har samme oversikten på ansatte som har sluttet.

Han nevnte noen områder fra den sentrale handlingsplan , bl.a. at de økonomiske bidragene fremover vil bli mindre. Portofriheten ser ut til å holde ennå noen år fremover. Likevel viktig å forberede mer bruk av elektronisk kommunikasjon med medlemmene.

Nytt medlemsregister med lokalt ansvar for ajourføring er som kjent tatt i bruk. Ett nytt felles Regnskapssystem på data planlegges også for bruk i avdelingene.

Postkom har en hjemmeside og hvor pensjonistforbundet har lagt ut en del info. Tilgang går via Postkom og derfor lite selvstyrende. Det arbeides med en elektronisk hjemmeside i egen regi , og som alle avdelinger skal ha tilgang til. Plan at alle avdelinger tar dette i bruk før høsten 2017.Avdelingene har fått mailadresser for pålogging.

Lokalt viktig å engasjere seg i eldreråd m.m. for å kunne påvirke den økonomiske situasjon og eldreomsorg utviklingen generelt for pensjonistene. Det er mange ulike organisasjoner som arbeider med pensjonistvilkårene . Medlemskap i en pensjonistforening er viktig for å bli større, slik at vi på et overordnet nviå oppnår forhandlingsrett og gjennomslagskraft.

Det sentrale trygde/pensjonistoppgjøret ser fortsatt ut å gå i negativ retning for pensjonistene.

Spørsmålsrunden etterpå gikk på tema om dekning av tannpleie og fysioterapi og som Jan besvarte.

Arne takket sekretær Jan Dybvik for god og fyldig informasjon.

Arne minnet om tur til Ørlandet i juni og utenlandstur til Bilbao i september, samt frister for påmelding. Ørlandet er frist 1.mai og Bilbao er frist 1.april. Det er fortsatt ledige plasser og tidlig påmelding gir sikker plass.

Åresalg kom i gang etter maten og de frammøtte kjøpte årer for kr. 3.226,-.Denne gang ble det et underskudd på kr. 914,- når maten var betalt.

Det hele ble avsluttet med trekning og 39 gevinster ble delt ut til heldige vinnere.

Arne avsluttet medlemsmøte , takket for oppmøte og ønsket alle vel hjem.

Møte avsluttet kl. 1345.

Steinar Bjerke

Sekretær